**Gauldalsregion – mandat og rolleavklaringer**

Sentralt i det regionale samarbeidet er kompetanseutvikling for ansatte i barnehage, grunnskole og PPT.

**Regionkonsulent**

Mandat/Rolleavklaring:

Regionkonsulenten jobber etter oppdrag fra styret og er sekretær for regionstyret. Regionkonsulent er regionens kontaktpunkt mot Fylkesmannen.

Regionkonsulenten drifter de to arbeidsgruppene:

* innkalle, saksforberede og følge opp møtevirksomhet knyttet til arbeidsgruppene
* initiere og organisere nødvendig møtevirksomhet
* videreformidle informasjon til styret
* sørge for nødvendig koordinering av kompetanseutvikling
* bistå styret og arbeidsgruppene med oppfølging av nasjonale føringer, lover og forskrifter
* tilrettelegge for ett årlig felles møte med arbeidsgruppene og styret

Regionkonsulent har ansvar for å vedlikeholde hjemmesiden.

Regionkonsulenten har 50 % stilling.

Regionkonsulenten bør ha en rolle i oppvekstområdet i en av kommunene i regionen.

**Styret**

Mandat/rolleavklaring:

Styret skal bestå av en representant fra hver av kommunene i Gauldalsregionen, fortrinnsvis skolefaglig ansvarlig/rådmannsnivå.

Styret skal ha fokus på kvalitetsutvikling og kompetanseutvikling innenfor områdene barnehage og skole, ut fra nasjonale/regionale føringer; lover og forskrifter.

Styret skal:

* planlegge strategisk med tanke på realisering av felles målsettinger og aktiviteter
* planlegge strategisk i forhold til nasjonale/regionale føringer
* styret skal gi arbeidsgruppene tydelige arbeidsoppgaver ihht til nasjonale/regionale føringer

**Arbeidsgruppe barnehage**

Mandat/rolleavklaring:

Arbeidsgruppa for barnehage jobber etter oppdrag fra styret.

Arbeidsgruppa skal bestå av en representant fra hver av kommunene i Gauldalsregionen.

Arbeidsgruppa har en rådgivende funksjon for styret innen barnehageområdet i kommunene, og er sentral i utarbeiding av aktivitetsplanen. Arbeidsgruppa har ansvar for utarbeidelse og oppdatering av regional kompetanseplan for barnehage.

Arbeidsgruppa skal være sentral i gjennomføringen av utviklingsarbeid og skal ha ansvar for:

* delta i kvalitetsutviklingsarbeid/kompetanseutvikling
* følge opp mandatet og bidra til å realisere målsettinger og aktiviteter
* planlegge/gjennomføre felles målsettinger/egne målsettinger basert på nasjonale føringer/føringer i Gauldalsregionen og videreformidle informasjon til enheter og ansatte.

**Arbeidsgruppe skole**

Mandat/rolleavklaring:

Arbeidsgruppa for skole jobber etter oppdrag fra styret.

Arbeidsgruppa skal bestå av en representant fra hver av kommunene i Gauldalsregionen.

Arbeidsgruppa har en rådgivende funksjon for styret innen skoleområdet i kommunene, og er sentral i utarbeiding av aktivitetsplanen.

Arbeidsgruppa skal være sentral i gjennomføringen av utviklingsarbeid og skal ha ansvar for:

* delta i kvalitetsutviklingsarbeid/kompetanseutvikling
* følge opp mandatet og bidra til å realisere målsettinger og aktiviteter
* planlegge/gjennomføre felles målsettinger/egne målsettinger basert på nasjonale føringer/føringer i Gauldalsregionen og videreformidle informasjon til enheter og ansatte.

Styret i Gauldalsregionen, 06.04.16